CELEX: 62021CN0190
Language: fi
Date: 2021-03-26 00:00:00
Title: Asia C-190/21: Ennakkoratkaisupyyntö, jonka Oberlandesgericht Stuttgart (Saksa) on esittänyt 26.3.2021 – Paypal (Europe) Sàrl ja Cie, SCA v. PQ

12.7.2021   
            
            
               FI
            
            
               Euroopan unionin virallinen lehti
            
            
               C 278/25
            
         
      Ennakkoratkaisupyyntö, jonka Oberlandesgericht Stuttgart (Saksa) on esittänyt 26.3.2021 – Paypal (Europe) Sàrl ja Cie, SCA v. PQ
      (Asia C-190/21)
      (2021/C 278/36)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberlandesgericht Stuttgart
      
         Pääasian asianosaiset
      
      
         Valittaja: Paypal (Europe) Sàrl ja Cie, SCA
      
         Vastaaja: PQ
      
         Ennakkoratkaisukysymykset
      
      
                  1.
               
               
                  Onko sopimukseen perustumatonta vahingonkorvausvastuuta koskevassa asiassa esitettyä vaatimusta, kun sitä tulkitaan erikseen ja itsenäisesti, pidettävä asetuksen (EU) 1215/2012 (1) 7 artiklan 1 alakohdassa tarkoitettuna sopimusta koskevana asiana, jos sopimukseen perustumaton vahingonkorvausvaatimus jollakin tavalla kilpailee sopimukseen perustuvan vahingonkorvausvaatimuksen kanssa ilman, että sopimukseen perustumattoman vahingonkorvausvaatimuksen olemassaolo riippuisi sopimuksen tulkinnasta?
               
            
                  2.
               
               
                  Jos ensimmäiseen kysymykseen vastataan kieltävästi: Minkä seuraavista on katsottava olevan asetuksen 1215/2012 7 artiklan 2 alakohdassa tarkoitettu vahingon sattumispaikka, kun maksupalveluntarjoaja siirtää asiakkaan tililtä sähköistä rahaa saman maksupalveluntarjoajan ylläpitämälle onnenpeliyrityksen tilille ja maksupalveluntarjoajan myötävaikuttamista maksujen suorittamisessa onnenperiyritykselle saatetaan pitää lainvastaisena toimintana:
               
            
                  2.1
               
               
                  Maksupalveluntarjoajan kotipaikka sähköisen rahan tilisiirron paikkana?
               
            
                  2.2
               
               
                  Se paikkakunta, missä maksupalveluntarjoajalla on tilisiirron johdosta (joka tapauksessa silloin, kun tilisiirto on lainmukainen) oikeus kulukorvausvaatimukseen sitä asiakasta kohtaan, joka on antanut maksumääräyksen?
               
            
                  2.3
               
               
                  Se paikkakunta, missä maksumääräyksen antaneen asiakkaan kotipaikka on?
               
            
                  2.4
               
               
                  Se paikkakunta, missä on asiakkaan pankkitili, jolle maksupalveluntarjoajalla on suoraveloitussopimuksen nojalla pääsy sähköisen rahatilin lataamiseksi?
               
            
                  2.5
               
               
                  Se paikkakunta, missä maksupalveluntarjoajan pelaajan pelitilille siirtämä raha on hävitty onnenpelin aikana eli onnenpeliyrityksen kotipaikka?
               
            
                  2.6
               
               
                  Se paikkakunta, missä asiakas pelaa kielletyn onnenpelin (jos pelipaikka on myös asiakkaan kotipaikka)?
               
            
                  2.7
               
               
                  Ei mikään näistä paikkakunnista?
               
            
                  2.8
               
               
                  Jos kysymykseen 2.2 vastataan myöntävästi, ja kyseessä on paikkakunta, missä maksupalveluntarjoajalla on tilisiirron perustella oikeus kulukorvaukseen asiakasta kohtaan: Missä syntyy oikeus kulukorvaukseen maksumääräyksen antanutta asiakasta kohtaan? Voidaanko tämän velvoitteen paikallistamiseksi ottaa huomioon maksupalvelusopimuksen täyttämispaikka taikka velallisen kotipaikka?
               
            
         (1)  Tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annettu Euroopan parlamentin ja neuvoston asetus (EU) N:o 1215/2012 (EUVL 2012, L 351, s. 1).